
# Ркаил Зәйдулла: «Нигә эндәшмисең?»

(ШИГЫРЬ)

Нигә эндәшмисең?

Сизәсеңме

Бер сүз яралганын тып-тын гына?

Тик ул ничек ярала соң?

Әнә

Нидер шартлый галәм бушлыгында...

Шәраб эчеп сәрхуш булган шагыйрь

Тәүбә итеп, башын игән түбән, –

Сөю хакында сүз әйтер өчен

Вакыт җиткән!

Шушы сүзләр туган:

«Күз яшьләре тамган көйгә

Әрнеп

Яза Тәңре кеше тәкъдирләрен...»

Буш далада бер калкулык калыр,

Күмеп китәр аны ачы әрем.

Следите за самым важным и интересным в Telegram-каналеТатмедиа

## Нет комментариев
Ркаил Зәйдулла: «Нигә эндәшмисең?»